અષ્ટ લક્ષ્મી સ્તોત્રમ

આદિલક્ષ્મિ
સુમનસ વંદિત સુંદરિ માધવિ, ચંદ્ર સહોદરિ હેમમયે
મુનિગણ વંદિત મોક્ષપ્રદાયનિ, મંજુલ ભાષિણિ વેદનુતે |
પંકજવાસિનિ દેવ સુપૂજિત, સદ્ગુણ વર્ષિણિ શાંતિયુતે
જય જયહે મધુસૂદન કામિનિ, આદિલક્ષ્મિ પરિપાલય મામ || 1 ||

ધાન્યલક્ષ્મિ
અયિકલિ કલ્મષ નાશિનિ કામિનિ, વૈદિક રૂપિણિ વેદમયે
ક્ષીર સમુદ્ભવ મંગળ રૂપિણિ, મંત્રનિવાસિનિ મંત્રનુતે |
મંગળદાયિનિ અંબુજવાસિનિ, દેવગણાશ્રિત પાદયુતે
જય જયહે મધુસૂદન કામિનિ, ધાન્યલક્ષ્મિ પરિપાલય મામ || 2 ||

ધૈર્યલક્ષ્મિ
જયવરવર્ષિણિ વૈષ્ણવિ ભાર્ગવિ, મંત્ર સ્વરૂપિણિ મંત્રમયે
સુરગણ પૂજિત શીઘ્ર ફલપ્રદ, જ્ઞાન વિકાસિનિ શાસ્ત્રનુતે |
ભવભયહારિણિ પાપવિમોચનિ, સાધુ જનાશ્રિત પાદયુતે
જય જયહે મધુ સૂધન કામિનિ, ધૈર્યલક્ષ્મી પરિપાલય મામ || 3 ||

ગજલક્ષ્મિ
જય જય દુર્ગતિ નાશિનિ કામિનિ, સર્વફલપ્રદ શાસ્ત્રમયે
રધગજ તુરગપદાતિ સમાવૃત, પરિજન મંડિત લોકનુતે |
હરિહર બ્રહ્મ સુપૂજિત સેવિત, તાપ નિવારિણિ પાદયુતે
જય જયહે મધુસૂદન કામિનિ, ગજલક્ષ્મી રૂપેણ પાલય મામ || 4 ||

સંતાનલક્ષ્મિ
અયિખગ વાહિનિ મોહિનિ ચક્રિણિ, રાગવિવર્ધિનિ જ્ઞાનમયે
ગુણગણવારધિ લોકહિતૈષિણિ, સપ્તસ્વર ભૂષિત ગાનનુતે |
સકલ સુરાસુર દેવ મુનીશ્વર, માનવ વંદિત પાદયુતે
જય જયહે મધુસૂદન કામિનિ, સંતાનલક્ષ્મી પરિપાલય મામ || 5 ||

વિજયલક્ષ્મિ
જય કમલાસિનિ સદ્ગતિ દાયિનિ, જ્ઞાનવિકાસિનિ ગાનમયે
અનુદિન મર્ચિત કુંકુમ ધૂસર, ભૂષિત વાસિત વાદ્યનુતે |
કનકધરાસ્તુતિ વૈભવ વંદિત, શંકરદેશિક માન્યપદે
જય જયહે મધુસૂદન કામિનિ, વિજયલક્ષ્મી પરિપાલય મામ || 6 ||

વિદ્યાલક્ષ્મિ
પ્રણત સુરેશ્વરિ ભારતિ ભાર્ગવિ, શોકવિનાશિનિ રત્નમયે
મણિમય ભૂષિત કર્ણવિભૂષણ, શાંતિ સમાવૃત હાસ્યમુખે |
નવનિધિ દાયિનિ કલિમલહારિણિ, કામિત ફલપ્રદ હસ્તયુતે
જય જયહે મધુસૂદન કામિનિ, વિદ્યાલક્ષ્મી સદા પાલય મામ || 7 ||

ધનલક્ષ્મિ
ધિમિધિમિ ધિંધિમિ ધિંધિમિ-દિંધિમિ, દુંધુભિ નાદ સુપૂર્ણમયે
ઘુમઘુમ ઘુંઘુમ ઘુંઘુમ ઘુંઘુમ, શંખ નિનાદ સુવાદ્યનુતે |
વેદ પૂરાણેતિહાસ સુપૂજિત, વૈદિક માર્ગ પ્રદર્શયુતે
જય જયહે મધુસૂદન કામિનિ, ધનલક્ષ્મિ રૂપેણા પાલય મામ || 8 ||

ફલશૃતિ
શ્લો|| અષ્ટલક્ષ્મી નમસ્તુભ્યં વરદે કામરૂપિણિ |
વિષ્ણુવક્ષઃ સ્થલા રૂઢે ભક્ત મોક્ષ પ્રદાયિનિ ||

શ્લો|| શંખ ચક્રગદાહસ્તે વિશ્વરૂપિણિતે જયઃ |
જગન્માત્રે ચ મોહિન્યૈ મંગળં શુભ મંગળમ ||

Web Url: http://www.vignanam.org/veda/ashta-lakshmi-stotram-gujarati.html